Μαρμελάδα κυδώνι
Η μαρμελάδα που έδωσε το όνομά της σε όλες τις υπόλοιπες από το πορτογαλικό «marmelo», που σημαίνει κυδώνι, είναι εύκολη, απίστευτα αρωματική και γευστική.
1 κιλό κυδώνια, καθαρισμένα και κομμένα σε μικρά κυβάκια (κρατάμε τα κουκούτσια γιατί θα τα χρειαστούμε), 1 κιλό ζάχαρη, χυμός από 1 μεγάλο λεμόνι (80-90 ml), 1 λοβός φυσικής βανίλιας
Σε μια κατσαρόλα ρίχνουμε τα κυδώνια και 700 ml νερό. Τυλίγουμε τα κουκούτσια σε ένα τουλπάνι και το βάζουμε στην κατσαρόλα με τα κυδώνια (τα κουκούτσια έχουν φυσική πηκτίνη και δένουν υπέροχα τις μαρμελάδες).Βράζουμε σε μέτρια φωτιά για περίπου 30 λεπτά, μέχρι να μαλακώσουν καλά. Αποσύρουμε από τη φωτιά. Αφαιρούμε και πετάμε το τουλπάνι. Με μια πρέσα του πουρέ ή με ένα πιρούνι πολτοποιούμε τα κυδώνια μέσα στα υγρά τους όσο μας αρέσει. Σχίζουμε με ένα μαχαίρι τον λοβό βανίλιας κατά μήκος, παίρνουμε τα σποράκια και τα ρίχνουμε στον πολτό κυδωνιών.Προσθέτουμε τη ζάχαρη, ανακατεύουμε και βράζουμε σε χαμηλή φωτιά για 30-40 λεπτά, μέχρι η μαρμελάδα να πάρει σκούρο χρώμα και να «δέσει»*.Ρίχνουμε τον χυμό λεμονιού, ανακατεύουμε για άλλα 2-3 λεπτά και αποσύρουμε από τη φωτιά.Γεμίζουμε τα βάζα βάζοντας μέσα τη μαρμελάδα κυδώνι και ένα κομμάτι από τον λοβό βανίλιας.
Κυδώνι